Žirnainių tvenkinys
55°31′12″ š. pl. 22°39′24″ r. ilg.﻿ / ﻿55.52000°š. pl. 22.65667°r. ilg.﻿ / 55.52000; 22.65667 Žirnainių tvenkinys – tvenkinys Lietuvoje, Kelmės rajone, 9 km į pietus nuo Kražių. Sudarytas užtvenkus bevardį upelį (Mergės intakas, Ančios baseinas) 0,9 km nuo jo žiočių. Tvenkinio ilgis iš pietryčių į šiaurės vakarus – 0,41 km, plotis – iki 0,23 km. Altitudė 140,3 m. Krantai neaukšti. Priešsroviui už 0,1 km yra užpelkėjęs bevardis 1,4 ha tvenkinys. Aplinkui plyti dirbami laukai. Vakaruose įsikūręs Žirnainių kaimas.